Igaüks otsib armastust
ja soovib seda meeleheitlikult leida.
Me peame näitama neile, mida armastus endast kujutab.
Me peame tutvustama neid armastusele - Jeesusele.
Jeesusele,
sest selles peitub tõeline ärkamine.
Armastus on kõik, mida nad vajavad.
Igavene armastus.
Tõuske, minge ja näidake neile armastust!
Ärkamist toovat armastust.
Üleloomulikku armastust.
Jeesus on armastus.
PATRICIA KING Igavene armastus
Kui üks rahvas tugineb
Jumala Sõnale, teedele ja armastusele,
on ta ka õnnistatud.
Õnnistatud rahaliselt, rahuga,
kasvu ja paljunemisega.
See on imeline!
Mis aga siis, kui see õnnistus satub ohtu,
kuna rahvas pöördub ära Jumala teedelt ja Tema Sõnast?
Kuid just see tänapäeval sünnibki.
Paljud maad ja rahvad said rajatud usualusele,
kuna nende esivanemad olid usumehed- ja naised.
Isegi Põhiseadused kätkesid endas kristlikke väärtusi,
mis olid me rahvaste aluseks ja ehituskivideks.
Nii oleme saanud nautida põlvkondade kaupa õnnistusi,
mis kaasnevad Jumalale elatud eluga.
Tänaseks aga on nii paljud asjad kadunud.
Meil pole enam finantsõnnistust ega rahu.
Selle asemel on hoopis sõjad ja kõikvõimalikud tülitsemised.
Erinevad süsteemid kukuvad kokku.
Seda kõike vaid seetõttu, et oleme pöördunud ära Jumalast.
Jumal aga on armastav Jumal
ja esitab meile alati kutse tagasi pöördumiseks.
Mu pojapoeg ütles kord:
"Vanaema, kunagi pole liiga hilja pöörata halb heaks."
Tean, et see on ka Jumala igatsus. Isegi rahvaste heaks.
Kunagi pole liiga hilja pöörata halb heaks.
Kui Jumal leiab rahva seast mõne inimese -
võib-olla isegi kellegi sinusarnase,
kes tõuseks esile mitte vaid palves, aga ka oma sõnade ja tegude kaudu,
öeldes: "Issand, ma tahan olla see, kes äratab Sinu nimel midagi ellu;
kes muudab Sinu nimel midagi
ja kutsub oma rahva tagasi oma õigete aluste juurde."
Jumal võib kasutada selleks, keda iganes - ka sind
ja Ta teebki seda.
Ta võib päästa ühe rahva tänu sellele.
Jumal ütleb 2. Ajaraamatus 7:14:
"Kui siis minu rahvas, kellele on pandud minu nimi,
alandab ennast ja nad palvetavad ja otsivad minu palet
ning pöörduvad oma kurjadelt teedelt..."
Kui me vaid pöörduks Jumala poole ja hüüaks Teda appi,
siis Ta on tõotanud andestada meile me patu
ja tervendada ning taastada me maa.
Jumala plaanides on üks suurem ärkamine,
mis toob jumaliku korra tagasi oma kohale.
Kui Ta vaid leiaks inimesi,
kes oma südames pöörduks tagasi Ta poole.
Dr. Iverna Tompkins'il on meile eluandev sõnum
ja võtmed, mille abil me võime järgida samu mudeleid,
mida näeme Piibli ajaloos,
kus Jumal valas välja oma armu, headuse ja taastamise.
Seda kõike halbade olukordade üle tänu inimeste valedele valikutele.
Kui aga Jumal leiaks kellegi, kes on nõus seisma "müüripraos"
ja pöörama halva heaks,
muudaks Ta kogu selle rahva saatuse.
Tahan, et ammutaksite täna kõigest,
mis Jumalal on teie jaoks varuks dr. Iverna Tompkins'i kaudu,
kes on üks tõeline usukindral.
Tundsin end täna nagu Eelija:
"Aitab küll Issand! Võid mu nüüd taevakoju võtta."
Seda üldse mitte negatiivses mõttes, aga see kõik sünnib juba.
Noored võtavad Jumala tule ja kannavad seda edasi,
rääkides samu asju, mida mina,
samas, kui neil on palju rohkem energiat.
Samas aga vajate te ka vanu sealt "lao nurgast",
sest Jumal muudab ka kõik vana uueks.
Ärge kartke uusi vanu.
Ärge karte vanu uusi,
sest on teatud asju,
mis ei peaks muutuma.
Osad teist ärkavad hommikuti vanade kirikulaulude saatel.
Julgustan teid otsima need lauluraamatud välja
ja lugema nende laulude sõnu.
Uutes kogudustes lauldakse palju sõnu.
Me aga laulame kirikulaulude sõnu.
Ma ei suuda uute koguduste laulmisviisiga sammu pidada.
Ma olen harjunud vanade lauludega stiilis "Pestud Talle veres".
See, aga kuidas tänapäeva koguduses asjad käivad...
"Me Kristus on vankumatu, vankumatu, vankumatu kalju!"
Ja ma laulan mõtteis: "Kindlal kaljul seisan ma."
Samas sõnum on ju sama.
Halleluuja!
Tänu Jumalale, et sõnum on sama.
Eks eesminejad teegi nii - korda rohkesti ühte ja sama,
kuid sellest hoolimata -
selleks, et näha,
mida üks suur ärkamine endast kujutab,
peame me käima ka nö igavuse rada.
See on umbes sama nagu Kohtumõistjate raamatu 5. ptk.,
kus Deboora laulab ühe laulu.
Sellise tagasivaatava laulu.
"Mulle meeldib see linn..."
Ta räägib laulu kaudu ühe loo,
öeldes: "Teatud asjad juhtusid.
Ma ärkasin ühel hommikul..."
- Ja mida sa siis nägid, Deboora?
"Nägin, et ma olin kohtunik, kes istus ühe palmipuu all
ja kui inimestel oli probleeme, tulid nad mu juurde
ja ma vastasin neile
Jumala prohvetliku sõna ja tarkuse kaudu,
lahendades nende mured."
Päris hea töö tolle aja naise kohta.
"Kuniks mulle jõudis ühel päeval kohale,
et meie rahvad ja suguharud on kõik ühe sidumise all.
Keiser on tunginud me maale ja vallutanud meid.
Ja kuna me oleme lasknud sel sündida,
ei saa me isegi aru, et oleme seotud."
Kui te ei taha nüüd kaasa mõelda, siis minge lõunale.
Kuid see on see sama olukord, kus me kogudusena oleme
ja enne, kui asi läheb paremaks, läheb see hullemaks.
Läheb küll.
Kui me ei ärka teatud asjade osas,
peame veetma nii palju aega kui kulub, sidumises.
Vaenlane oli vallutanud ja sidunud ka Deboora rahva
ja seda nii pikaks ajaks, et nad harjusid sellega ära.
"Tänu Jumalale, et meil on kogudus endiselt alles!
Tänu Jumalale, et saame endiselt teha seda ja toda!
Tänu Jumalale..."
No kuulge, see pole mingi jumalariigi jutt!
Kuniks ühel päeval...
See ei võta just kaua, et üles ärgata.
Kuniks ühel päeval jõudis see Deboorale kohale
ja ta ütles: "Ärka üles Deboora!"
Kaua sa lased asjadel jätkuda oma kodus nii nagu nad on?
Kaua sa lased asjadel jätkuda oma ihus
või saatanal piinata oma meeli?
Kui kaua? Kui kaua?
Ärka!
Ärka, et kogeda üht suuremat ärkamist!
"Aga ma olen alati olnud selline."
Just sellest ma räägingi.
- "200 aastat?"
"Jaa, mu ema oli ka seotud.
Ta oli...Noh, see asi lihtsalt on olnud me suguvõsas aastaid.
Kui oleme tipus, oleme tipus.
Kui lääpas, siis lääpas."
Tänapäeval nimetatakse seda bipolaarsuseks.
"Oleme alati olnud sellised.
Kui tunneme koguduses, et kõik on nii nagu peab,
siis jääme sinna.
Kui aga..."
Lugesin hiljaaegu artiklit: "Millal lahkuda kogudusest?"
Seal oli öeldud, et kui koguduses ei tehta seda või toda, siis...
Hallooooo!
Sa lahkud kogudusest siis, kui Jumal vabastab sind selleks.
Ja kui sa oled koguduses, kuhu Jumal pole sind pannud,
siis lase sealt jalga.
Meil on aeg ärgata ja muutuda stabiilseks,
et meie peale saaks loota.
Kui Jumal on just saamas kõigega valmis
su koguduses või jüngerdamis-kohas
ja Ta on just valmis sind välja saatma
ühe uue asja ja ärkamise sisse, mida sa pole eales kogenud,
aga sina istud igavlevalt ja ütled: "Mul pole mitte midagi teha",
siis tea, et terve maailm on sinu ootel,
öeldes: "Ulata palun soola!
Kas keegi saaks aidata meid, sest me "toit" ei maitse hästi.
Kas keegigi saaks aidata?"
Meil aga on kogudused täis inimesi, kes on pahased,
kuna nad pole saanud endale mingit tiitlit.
Tahad endale tiitlit?
Minult te seda küll ei saa.
Deboora ütles iseendale:
"Ärka!
Me ei pea elama selliselt."
Ja siis ta tegi targa sammu ning läks Baaraki juurde,
kes oli ka suikunud unne.
Ta oli sõjaväe pealik.
Deboora ütles: "Üles!
Ärka üles!
Baarak, kas Jumal pole mitte andnud meile üht tõotust?"
Tugevda oma vaimulikku alust ja leia uut arusaamist ning ilmutusi
Iverna Tompkins'i materjali "Vaimuliku kasvu alused" abil.
See kätkeb endas 15 MP3 õpetust
ja maksab 25 dollarit + saatmiskulu.
Kohustuslik materjal kõigile.
Tellimisinfo on nähtav ekraanil.
Tänu me partneritele
saame saata meeskondi
haiget saanute ja lootusetute juurde
meie linnatänavail
See on see, mida te teete, kui olete meie partnerid.
Hakake me partneriks juba täna!
Milline oluline sõna,
mida Piiblis on kasutatud 139 korral.
"Ärgake, ärgake, ärgake, ärgake!"
"Ärgake ja Kristuse valgus paistab teile!"
Ärgake!
Jumal äratab mehi ja naisi, et nad tuleks kokku.
Et nad tuleks kokku.
Tahan öelda, et selline eestpalvetamine
saab saatma korda imesid.
Tean kõiki Jumala imesid ja ma üldse ei kahtlegi neis.
Pimedate silmad saavad nägema ja kurdid kõrvad kuulma.
Kõik see, millest me räägime.
Olen seda näinud ja tahan seda uuesti näha.
See saab sündima ja teate, miks? Sest käes on uue põlvkonna aeg.
Minu põlvkond ehk vanemad inimesed on seda juba näinud
ja me ümiseme sellest kirikupingis istudes.
Samas on terve uus põlvkond pimedaid ja kurte
ja jalutuid.
Nad ei oska käia ja rääkida nii nagu meie.
Nad ei tea midagi Jumala eesmärkidest.
Olen kindel, et osa inimesi siin täna...
Tahtsin öelda: "Eeldan...", aga ma ei ütle seda,
sest ma olen täiesti kindel, et siin on täna inimesi,
kes kui nad kuulsid Patriciat ütlemas,
et kogu maa ägab igatsusest Jumala laste esiletuleku järele,
siis te krimpsutasite selle peale nina.
Ja kui te seda tegite, siis tean ka, kui vanad te olete.
Paulus ütles Timoteosele: "Tahan, et sa ei unustaks ärkamist.
Tahan, et sa ei unustaks õhutada üles sinus olevaid Jumala ande.
Mina mäletan neid,
sest minu käed olid su peal, kui sa need annid vastu võtsid.
Nii tahan näha ka neid ande toimimas."
Usun, et Jeesus kõnniks paljude teiegi juurde
ja ütleks seda sama asja:
"Õhuta üles see and, mis sinus on!
Ma mäletan seda, sest panin käed su peale
ja olin seal!"
Te ise olete seda näinud ja teate.
See on teis olemas.
Kuhu see aga kadus?
Kuhu on kadunud entusiasm?
Kuhu on kadunud usk, mis ütleb: "Ma palvetan ta eest!"
Kuhu on kadunud joovastus, mida kogeda nii ülistuses ja kiituses,
kui üksi Jumalaga olles?
Vahel ma kiidan Jumalat autoga sõites
ja Jumala au täidab mu auto selliselt,
et ma muutun juba ohtlikuks liiklejaks.
Üks sõna, mida Paulus kasutab, on "atzebore",
mis tähendab "õhuta üles leegid oma meeltes".
Ma julgustan teid saama sütitatud oma meelte poolest.
Sütitatud Jumala asjadest.
Kui su meeled on täis "igasugu asju",
siis sa oled väsinud.
Pinged ja surve, mis kasvatavad pimedust,
on katnud maa.
See on.
Meie aga magame muutuste osas, mis on sündimas.
Asjad, mis meile kunagi täiesti vastuvõetamatud olid,
on täna muutunud nii tavaliseks.
Aga üks muutus ja ärkamine on tulemas.
Üks suurem ärkamine.
Me ei vaata enam saateid, mis kord olid naljakad,
aga mis täna on enam kui räpased.
Me jälgime hoolikalt, mida oma "kompuutrisse" sisestame,
et me ka teaks, mis sealt välja tuleb.
Sisestatavad andmed on väga olulised.
See ärkamine aga peab toimuma igaühes isiklikult.
Isiklikult.
Nii nagu Deboora ärkas üles.
Ja siis ta äratas ka Baaraki.
Ärata üles need, kelle üle sul on mõjuvõimu!
Baarak ärkas ka üles.
Alarm läks käima ehk trompetid puhusid.
Peale kõiki neid aastaid?
Nalja teete või?
Mehed olid paisatud laiali üle kõigi nende maa-alade
ja korraga nad kuulevad trompeti häält,
mis kutsub neid lahingusse?
"Kuulsite te?"
- "Tundub küll, aga samas ei saa ka kindel olla."
See on see, kuidas sofari hääl mulle tundub.
Vabandust!
Mulle ei valmista selle heli rõõmu, aga eks ma ole vana ka juba.
Ja ma kuulen, kuidas mehed ütlevad oma juhile:
"Oli see tõesti see, mida me kuulsime?
Kas me peaks tõesti minema?"
Need, kel on kõrva kuulda, need juba kuulevad, kas pole?
See on see, mida inimesed täna kogudustes teevad.
"Ma saan aru, aga... puudutab see tõesti mind?
Ma ikka ei tea, kas see tõesti puudutab mind.
Jah, ma tean, et see on Jumala tahe,
aga ma ei usu, et see puudutaks mind."
Jah, see puudutab just sind.
Ja sind ja sind ja sind.
Ta tahab, et just sina mõjutaksid oma meest, naist või lapsi.
Ta tahab, et lapsed saaksid puudutatud Ta poolt.
Ta tahab, et mõjutaksid kõiki, kes su mõjusfääri kuuluvad.
Ärka!
Ja ärata kõiki!
Jah, see on kutse lahingusse.
Muide, selle loo lõpp on järgmine.
Mis ei tähenda veel mu jutluse lõppu.
Deboora loo lõpp on järgmine.
Osad suguharud kuulsid kutset lahingusse
ja koondusid kokku.
Osad neist.
Kõik kuulsid trompeti heli,
aga vaid osad kuulsid kutset, et koondada oma väed.
Kas pean seda kordama?
Hea küll, siis ma ei tee seda.
Kuid kui Baarak hakkas ka laulma
peale seda, kui nad olid võitnud vaenlase...
No tegelikult võitis muidugi Jumal, mitte nemad selle vaenlase.
Jumal läheb alati su ees.
Kui Jumal kutsub su lahingusse,
öeldes: "Sea end valmis ja pane sõjarüü selga.
Oled valmis?"
Kui ütlen, et olen valmis, vastab Ta: "Hea küll, ma lähen su eel."
Kui Jumal on meie poolt... - Siis, kes saab olla meie vastu?
Paar asja veel ruttu.
Olen nagu kõik kõnelejad - ma valetan.
Me kõik valetame, öeldes: "Veel kiiresti paar asja."
Kuid ma siis vähemalt püüan teha kiiresti.
Nad võitsid ja igaüks neist sai võidust osa.
Igaüks neist sai võidust osa.
Samas oli üks suurem ärkamine ootel nende jaoks, kes reageerisid.
Vaatad vahel kedagi ja mõtled: "Kust ta küll sellise võidmise sai?"
Ta reageeris Jumalale.
Üks ja teine on reageerinud Jumalale.
Kui Jumal kutsub sind millegi uue sisse,
vajad sa ka uut võidmist.
Sa ei saa jätkata vana asjaga.
See ei saa olla vana asi.
Igakord, kui ma kuulutan, ütlen ma Jumalale:
"Ma ei taha lihtsalt jutlustada, vaid ma tahan muuta elusid."
Kui Iverna Tompkins saaks olla paari nädala jagu su isiklik mentor,
siis kas oleksid huvitatud?
Ma ei saa küll pakkuda teda isiklikult su mentoriks,
aga ma saan pakkuda sulle ta õpetust.
Mulle meeldib Iverna õpetus nii väga,
et olen koondanud selle kokku materjaliks "Vaimuliku kasvu alused",
mis kätkeb endas 15'st mu lemmik õpetust Iverna poolt.
Nii võid paari nädala jooksul saada iga päev osa ühest õpetusest
ja saada väestatud selle imelise Jumala kindrali poolt.
Usun, et kui me austame usukindrale ja võtame vastu nende õpetuse,
saame ka väestatud ja liikuda järgmisele tasandile,
sest nende lagi on meile põrandaks.
Telli see materjal juba täna, sest see muudab su elu.
Võid niimoodi omada oma isiklikku mentorit.
Tugevda oma vaimulikku alust ja leia uut arusaamist ning ilmutusi
Iverna Tompkins'i materjali "Vaimuliku kasvu alused" abil.
See kätkeb endas 15 MP3 õpetust
ja maksab 25 dollarit + saatmiskulu.
Kohustuslik materjal kõigile.
Tellimisinfo on nähtav ekraanil.
Tahan küsida su käest:
on su elus täna asju, mis on Jumala silmis valed?
Jumal ütleb: "Sa ei tohi..." seetõttu,
et asjad, mida Ta Sõna vastaselt teed, teevad sulle haiget
ja kannavad lõpuks halba vilja su elus.
Jumal ei taha, et selliselt haiget saaksid.
Ta tahab, et sul oleks hea elu.
Tema on sinu Looja
ja teab, kuidas peaksid parimal moel elama
ja tooma esile parima nii oma ihu kui vaimu tasandil;
parima elust, mille Ta on sulle andnud.
Jumal on tark Jumal ega tee vigu.
Seetõttu Ta tahabki, et joonduksid Temaga,
sest seda tehes loksub kõik kenasti paika.
See on see, mida Ta soovib - tuua esile suure ärkamine sinu sees.
Samas saadab Ta su ka välja maailma keskele sinu ümber.
Maailm vajab sind ja ta vajab sind just praegu.
Kõik see maailmas valitsev segadus
ja Jumala tahte ning eesmärkide vastased teod...
Kogudus peab olema oma rahva moraalne teadvus,
kutsudes rahvast tagasi Jumala juurde.
Armatuses ja armastuse tõttu.
Jumal ütleb: "Kui palvetad ja tuled minu palge ette,
siis ma ka vastan su palvetele ja toon esile suurema ärkamise."
See on see, mis on juhtunud kõigi suurte ärkamiste ajal -
on olnud inimesed, kes on palvetanud.
Nad on palvetanud, olles silmili Jumala ees
ja öeldes: "Jumal, me rahvas peab pöörduma tagasi Sinu juurde."
Teadsid sa, et suur Walesi ärkamine sai alguse sellest,
et noored palvetasid, et Jumal valaks välja oma Vaimu
ja kõik vale saaks pööratud õigeks.
Nad seadsid esmalt omaenda elud korda,
joondudes eestpalvetajatena Jumalaga.
Ja siis nad palusid kogu oma rahva joondumise pärast.
Ja Jumala Vaim sai korraga kui üle öö üle Walesi valatud.
Korrumptsioon kadus, baarid ja tantsusaalid pandi kinni,
prostitutsioon vähenes.
Isegi kullakaevajad joondusid Jumala järgi.
Kõigi suurte Jumala ärkamistega kaasnes joondumine Jumalaga,
mis esmalt sai aga alguse Jumala rahvast.
Nii küsib Jumal: "Kas see algab ka sinust?"
Kas lased Ta õnnistustel, imedel ja tunnustähtedel
voolata iseenda elu üle,
kuna oled seadnud oma asjad korda ja joondunud Jumalaga?
Ja kas sa seejärel oled valmis tooma oma elu ohvriks
oma rahva nimel?
Oma linna ja nende nimel, keda armastad?
Kas lased Jumalal valada oma armu ja Vaimu välja sinu üle?
Ma kuulutan su üle Jeesuse nimel sellist Jumala Vaimu võidmist,
mille sarnast sa pole kunagi varem kogenud.
Ma kuulutan suuremat ärkamist sinu ja su kallite üle!
Tõlge: Anne-Ly Raukas